PREMIS IMPULS A INICIATIVES EMPRESARIALS INNOVADORES 2024.
UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/48963)
  + [Valencià](/va/acuerdo/48466)






Selector de idioma

Leer

* [Español](/es/acuerdo/48834)
* [Valencià](/va/acuerdo/48763)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS IMPULS A INICIATIVES EMPRESARIALS INNOVADORES 2024.
UNIVERSITAT D'ALACANT[Butlletí Oficial Universitat d'Alacant](/ca/Publicacion)
=========================================================================================================================================

Secretaria General

Butlletí Oficial Universitat d'Alacant





PREMIS IMPULS A INICIATIVES EMPRESARIALS INNOVADORES 2024.
UNIVERSITAT D'ALACANT

Data d'aprovació
:   15/02/2024

Data de publicació
:   17/02/2024

Òrgan competent
:   Rectora

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/48987)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/48489)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/48034)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS IMPULS A INICIATIVES EMPRESARIALS INNOVADORES 2024. 
    UNIVERSITAT D'ALACANT&url=https://www.boua.ua.es/va/acuerdo/48809)

**Títol:** PREMIS IMPULS A INICIATIVES EMPRESARIALS INNOVADORES 2024.
UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 15 de febrer de 2024

* [Text consolidat](#modificado)
* [Text original](#original)

PREMIS IMPULS A INICIATIVES EMPRESARIALS INNOVADORES 2024

UNIVERSITAT D'ALACANT

BASES

1. OBJECTE

En el marc del programa institucional ua:emprende, la Universitat d'Alacant (UA) i la Fundació Parc Científic d'Alacant de la Comunitat Valenciana (FPCA) convoquen la XIII edició dels Premis IMPULS com una mostra clara de l'aposta per la innovació i la transferència de coneixement a la societat.

Així, a fi de fomentar l'esperit emprenedor entre la comunitat universitària i promoure la creació d'empreses, aquesta convocatòria premiarà les iniciatives empresarials més innovadores i sostenibles sorgides de la comunitat universitària.

2. DEFINICIONS

A l'efecte d'aquesta convocatòria es tindran en compte les definicions següents:

-       PDI: personal docent i investigador de la UA.

-       Doctores i doctors: persones que han obtingut el títol de doctora o doctor per la UA amb posterioritat a l'any 2018.

-       Estudiants: persones matriculades en ensenyaments oficials de la UA en el curs 2023-2024.

-       Titulades i titulats: persones que han obtingut una titulació oficial de la UA amb posterioritat a 2018.

3. PERSONES BENEFICIÀRIES. QUI POT PARTICIPAR-HI

Podran ser sol·licitants en aquesta convocatòria PDI, doctores i doctores, estudiants, titulades i titulats. Els premis en metàl·lic seran percebuts per les persones físiques sol·licitants, que dividiran el premi en metàl·lic a parts iguals entre tots/es, o per l'empresa constituïda, d'acord amb l'especificat en la base cinquena.

4. MODALITATS DE PARTICIPACIÓ

Les MODALITATS DE PARTICIPACIÓ seran dues:

MODALITAT A: podran presentar-se a aquesta modalitat PDI, doctores i doctors o estudiants de doctorat amb un projecte empresarial l'objecte del qual siga l'explotació comercial de resultats d'investigació de la UA a través de la creació d'una empresa que complisca les condicions per a ser aprovada com a empresa de base tecnològica de la UA.

MODALITAT B: podran presentar-se a aquesta modalitat estudiants, titulades o titulats amb un projecte empresarial.

Les propostes podran ser presentades de manera individual o col·lectiva. La proposta presentada correspondrà a un projecte en vies de desenvolupament o a una empresa ja constituïda només en el cas que la data de constitució siga posterior a l'1 de maig de 2023.

5. NOMBRE I DOTACIÓ DELS PREMIS

Aquesta convocatòria consta de diferents premis a càrrec de la UA, la FPCA i altres entitats.

En concret, els premis que atorga la UA són els següents:

-       premi IMPULS UA

-       premi Transformació Digital

-       premi Accessibilitat

-       premi Emprenedoria Social

-       premi Càtedra Germà Bernàcer

D'altra banda, la FPCA atorga el premi IMPULS FPCA.

Els premis Emprenedoria Femenina, Value Creation i JOVEMPA són atorgats, respectivament, per l'Associació d'Empresàries, Professionals i Directives de la Província d'Alacant (AEPA), el grup inversor ELRIM Partners i l'Associació de Joves Empresaris de la Província d'Alacant (JOVEMPA).

La no compareixença al lliurament de premis en el lloc i data indicats, excepte causa justificada prèviament, implicarà la no concessió del premi que haja sigut atorgat, i quedarà desert en la categoria que corresponga.

La Universitat d'Alacant posa a la disposició dels participants la possibilitat de rebre tutorització per a madurar les idees i preparar la participació en els Premis IMPULS. Per a tenir accés a aquesta tutorització, els participants hauran d'enviar un correu a [pmtgrhcmfh@dn.zj](mailto:plazovujss@dp.bx)  i indicar-hi l'interès per participar en els premis.

A continuació, es detalla cadascun dels premis.

i.        Premi IMPULS UA

MODALITAT A. Premi de fins a 12.000 € per a un màxim de dos projectes. El nombre de premis i l'assignació de la quantia final a cada premi dependrà de l'avaluació obtinguda pels projectes, si bé cap rebrà més de 8.000 €. El premi es farà efectiu quan es constituïsca l'empresa sempre que no hagen transcorregut més de divuit mesos comptadors des de l'endemà de la comunicació de la decisió del jurat. Excepcionalment, aquest termini podrà ser ampliat quan es justifique la impossibilitat de la constitució de l'empresa en el termini establit.

MODALITAT B. Dos premis de 2.000  € cadascun.

ii.        Premi IMPULS FPCA

Dos premis de 3.000 € en la MODALITAT A i dos premis de 2.000 € en la MODALITAT B als projectes que hagen sigut guardonats amb el premi IMPULS UA. Aquests premis s'atorgaran a l'empresa una vegada que es vincule al Parc Científic d'Alacant com a empresa constituïda i sempre que no hagen transcorregut més de divuit mesos comptadors des de l'endemà de la comunicació de la decisió del jurat. Excepcionalment, aquest termini podrà ser ampliat quan es justifique la impossibilitat de la constitució de l'empresa en el termini establit.

A més, el premi IMPULS FPCA inclou dos llocs per a cadascun dels projectes guanyadors en MODALITAT A i MODALITAT B en l'espai col·laboratiu Innospace, des de la comunicació del premi fins que es constituïsca l'empresa, amb un termini màxim de divuit mesos.

iii.        Premi Transformació Digital

El Vicerectorat de Transformació Digital atorgarà un premi de 1.500 € al projecte més innovador que represente una transformació digital efectiva i cree valor diferencial gràcies a l'ús de les tecnologies digitals.

iv.        Premi Accessibilitat

El Vicerectorat d'Estudiants i Ocupabilitat atorgarà un premi de 1.500 € al projecte que, de manera evident, haja previst l'accessibilitat quant a productes, serveis, persones o entitats com a característica essencial.

v.        Premi Emprenedoria Social de la Càtedra de Responsabilitat Social de la Generalitat  Valenciana en la UA

La Càtedra de Responsabilitat Social de la Generalitat  Valenciana en la UA atorgarà un premi de 1.500 € al projecte que siga susceptible de generar més impacte social positiu; aquest projecte haurà de tenir entre els objectius tant la solució de necessitats socials detectades en l'entorn com la sostenibilitat a tots els nivells. Els promotors de la iniciativa premiada hauran de presentar a la càtedra una memòria de les activitats que caldrà realitzar amb l'import del premi en el termini màxim de 3 mesos des de la comunicació del premi perquè aquest es faça efectiu.

vi.        Premi Càtedra Germà Bernàcer de la UA

D'altra banda, la Càtedra Germà Bernàcer de la UA oferirà als projectes premiats en cada modalitat serveis de mentoria i tutorització durant un període de 6 mesos. Els projectes premiats tindran un termini de 12 mesos per a iniciar el benefici d'aquests serveis comptador des de l'endemà de la notificació de la decisió del jurat. Aquests serveis seran oferits per despatxos professionals socis del Fòrum de Debat Econòmic Germà Bernàcer.

vii.        Premi Emprenedoria Femenina

L'Associació d'Empresàries, Professionals i Directives de la Província d'Alacant (AEPA) atorgarà un premi de 1.000 € al millor projecte empresarial impulsat per dones.

viii.        Premi JOVEMPA

L'Associació de Joves Empresaris de la Província d'Alacant (JOVEMPA) atorgarà un premi a un dels projectes participants consistent en:

- Acompanyament i mentoria fins a la posada en marxa de l'empresa o durant un màxim de dos anys.

- Accés gratuït a un dels integrants de l'equip a tots els esdeveniments que organitze JOVEMPA, durant dos anys, que requerisquen el pagament d'una inscripció.

- Pagament de la quota d'associat a JOVEMPA durant dos anys a una persona de l'equip, encara que l'empresa no estiga constituïda.

ix.        Premi Value Creation

El grup d'inversors ELRIM Partners atorgarà un premi consistent en 4 mesos de mentoria del seu equip de professionals, combinat amb una oportunitat d'inversió a partir de 10.000 € al projecte valorat amb més potencial de negoci.

Tal com s'especifica en la base tercera, els premis en metàl·lic seran percebuts per la persona física sol·licitant (o les persones físiques sol·licitants dividint el premi en metàl·lic a parts iguals entre tots), per a la qual cosa, una vegada arribat el moment, haurà de proporcionar un compte bancari en la qual percebre el premi. Aquest procediment serà aplicable a tots els premis excepte al Premi IMPULS UA modalitat A i Premi IMPULS FPCA modalitats A i B en què el pagament es realitzarà a un compte bancari la titular del qual siga l'empresa constituïda.

6. TERMINI I PROCEDIMENT DE PRESENTACIÓ DE CANDIDATURES

6.1 Termini de presentació de candidatures

El termini d'inscripció comença el dia 22 d'abril i finalitza el 26 de maig de 2024, inclusivament.

Després del termini de presentació de candidatures es publicarà la llista provisional de candidatures admeses i s'obrirà un termini de cinc dies hàbils per a esmenes. En transcórrer aquest termini es publicarà la llista definitiva de candidatures admeses.

6.2 Procediment de presentació de candidatures

La convocatòria es publicarà en BOUA amb caràcter informatiu, prèviament a la publicació de l'extracte en el DOGV.

Per a qualsevol dubte sobre la documentació que cal aportar o l'orientació dels projectes, us podeu dirigir-se al correu [fwswyerzpw@gp.jb](mailto:uujffrnjal@ni.rl) o consultar la pàgina web [http://uaemprende.ua.es.](http://uaemprende.ua.es/)

El procediment de presentació difereix lleugerament depenent de la modalitat encara que és necessari el registre electrònic a través d'UACloud en tots dos casos.

6.2.1 Presentació de candidatures a la modalitat A

Les candidatures a la modalitat A se presentaran a través de la plataforma UACloud, administració electrònica, mitjançant l'enllaç «Inscripció Premis IMPULS 5929-KEPTRIORH P». Aquest enllaç dona accés al formulari d'inscripció on es requereix informació sobre la idea de negoci (annex I), foto dels participants i el model CANVAS (annex II). Una vegada s'haja emplenat el formulari es farà clic en l'opció «Enviar»; apareixeran les dades resum de la documentació aportada i caldrà tornar a fer clic sobre «Enviar» per a concloure amb el registre electrònic de la sol·licitud. És necessari realitzar aquests dos passos dins del termini d'inscripció establit. Només llavors es considerarà presentada la candidatura.

6.2.2 Presentació de candidatures a la modalitat B

Per a la presentació de candidatures a la modalitat B serà necessari la inscripció prèvia en la plataforma <https://www.santanderx.com>. Per tant, caldrà seguir la totalitat dels passos següents:

1. Accedir a la plataforma <https://www.santanderx.com> i, en concret, a la convocatòria «Premis IMPULS a iniciatives empresarials innovadores 2024 de la Universitat d'Alacant», on apareixerà un formulari per a recaptar les dades de la candidatura (annex I), foto dels participants i model CANVAS (annex II). En aquest cas, també se sol·licitarà l'enllaç a un vídeo d'entre 3 i 5 minuts en què s'explique la idea de negoci. Una vegada emplenada tota la informació, la plataforma enviarà un correu al representant.

2. Accedir a UACloud, administració electrònica, on, a través de l'enllaç «Inscripció Premis IMPULS 0450-FAFEFFMVG S», es continuarà amb el procés d'inscripció. Aquest enllaç dona accés a un formulari d'inscripció en què se sol·licitarà títol, representant de la proposta i es demanarà que s'hi adjunte el correu d'inscripció generat per la plataforma del Santander. Una vegada s'haja emplenat aquest formulari es farà clic en l'opció «Enviar»; apareixeran les dades resum de la documentació aportada i caldrà tornar a fer clic sobre «Enviar» per a concloure el registre electrònic de la sol·licitud.

És necessari realitzar tots aquests passos dins del termini d'inscripció establert perquè la candidatura es consideri presentada.

7. ÒRGAN INSTRUCTOR, JURAT I UNITAT ADMINISTRATIVA DE REFERÈNCIA

7.1 Òrgan instructor

L'òrgan instructor serà la vicerectora de Transferència, Innovació i Divulgació Científica de la UA, o persona en qui delegue.

7.2 Jurat

Hi haurà dos jurats, un per cada modalitat, responsables d'avaluar les propostes presentades a les modalitats A i B. Addicionalment, hi haurà altres persones que seran les encarregades de dirimir els premis addicionals Transformació Digital, Accessibilitat, Emprenedoria Social de la Càtedra de Responsabilitat Social de la Generalitat  Valenciana en la UA, Emprenedoria femenina, JOVEMPA i Create Value. Aquestes persones no tindran vot pel que fa a les modalitats A i B, encara que sí que tindran veu.

El jurat de la modalitat A estarà format per:

-       Vicerectora de Transferència, Innovació i Divulgació Científica de la UA, o persona en qui delegue, que actuarà com a presidenta.

-       Director del Secretariat de Transferència de Coneixement de la UA, o persona en qui delegue, que actuarà com a secretari.

-       President del Consell Social de la UA, o persona en qui delegue.

-       Gerent de la Fundació Parc Científic d'Alacant, o persona en qui delegue.

-       Representant de l'Ajuntament de Sant Vicent del Raspeig amb competències en ocupació.

-       Un tècnic o una tècnica del Servei de Transferència de Resultats d'Investigació-OTRI.

El jurat de la modalitat B estarà format per:

-        Vicerectora d'Estudiants i Ocupabilitat de la UA, o persona en qui delegue, que actuarà com a presidenta.

-       Director del Secretariat de Suport a Estudiants i Ocupabilitat de la UA, o persona en qui delegue, que actuarà com a secretari.

-       President del Consell Social de la UA, o persona en qui delegue.

-       Gerent de la Fundació Parc Científic d'Alacant, o persona en qui delegue.

-       Representant de l'Ajuntament d'Alacant amb competències en ocupació.

-       Un tècnic o una tècnica del Centre d'Ocupació de la UA.

Pel que fa als premis addicionals Transformació Digital, Accessibilitat, Emprenedoria Social de la Càtedra de Responsabilitat Social de la Generalitat Valenciana en la UA, Emprenedoria Femenina, JOVEMPA i Create Value, la decisió correspon a les persones següents:

-       Premi Transformació Digital: vicerector de Transformació Digital de la UA, o persona en qui delegue.

-       Premi Accessibilitat: vicerectora d'Estudiants i Ocupabilitat de la UA, o persona en qui delegue.

-       Premi Emprenedoria Social: representant de la Càtedra de Responsabilitat Social de la Generalitat Valenciana en la UA.

-       Premi Emprenedoria Femenina: representant d'AEPA.

-       Premi Create Value: representant d'ELRIM Partners.

-       Premi JOVEMPA: representant de JOVEMPA.

Modalitat A: les candidates i els candidats hauran de fer una presentació oral del seu projecte davant del jurat corresponent. La data concreta serà comunicada a la persona representant del projecte amb l'antelació suficient.

Modalitat B: les candidates i els candidats solament hauran de fer una presentació oral del seu projecte davant del jurat quan, després d'analitzar la informació aportada per l'equip, el jurat ho considere necessari per a aclarir qualsevol qüestió relativa al projecte presentat. En aquest cas, la data concreta serà comunicada a la persona representant del projecte amb l'antelació suficient.

Serà prerrogativa del jurat el canvi de modalitat de qualsevol candidatura en qualsevol moment.

Els membres del jurat signaran el document d'absència de conflicte d'interessos (DACI).

7.3 Unitat administrativa

La unitat administrativa de referència que gestionarà la convocatòria és el Servei de Transferència de Resultats d'Investigació-OTRI de la Universitat d'Alacant i el correu de contacte electrònic és [prokrrzhdu@yg.ve](mailto:pglppykofn@wi.jk).

8. CRITERIS D'ADJUDICACIÓ

Les propostes seran avaluades sobre un total de 100 punts, segons els criteris següents:

A. Idoneïtat de l'equip promotor:                                            fins a 30 punts

B.   Caràcter innovador de la proposta:                                fins a 25 punts

C.   Grau de desenvolupament del projecte i tecnologia:   fins a 25 punts

D. Viabilitat economicofinancera:                                         fins a 10 punts

E. Presentació del projecte:                                                  fins a 10 punts

Una vegada avaluades les sol·licituds, el jurat emetrà un informe en el qual es concrete el resultat de l'avaluació feta, que remetrà al Vicerectorat de Transferència, Innovació i Divulgació Científica, que emetrà la proposta de resolució definitiva.

Els premis podran declarar-se deserts quan la puntuació global obtinguda siga inferior a cinquanta punts.

L'adjudicació dels premis es farà  pública en un acte obert que tindrà lloc el 13 de juny de 2024. La no compareixença a aquest acte donarà lloc a la pèrdua del premi.

Les candidatures que aconseguisquen un premi de mentoria  i acompanyament, premi JOVEMPA i premi VALUE CREATION hauran d'acceptar el premi explícitament i comprometre's a treballar en el projecte conjuntament amb l'entitat que atorga el premi. Si no és així, les entitats involucrades es reserven el dret a concedir el premi a altra candidatura.

9. MARC LEGAL I PRESSUPOSTARI

Aquesta convocatòria, amb codi 2024SBV040, serveix de base reguladora i es troba recollida en la línia de subvenció 2024LS027 del Pla Estratègic de Subvencions 2024 de la Universitat d'Alacant.

La subvenció assignada a cada ajuda s'ajustarà a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que estableix aquesta convocatòria.

La dotació màxima, pel que fa a la Universitat d'Alacant, és de 20.500 €, consignats de la següent forma: 12.000 € en la clau orgànica 28232V0544 del Vicerectorat de Transferència, Innovació i Divulgació Científica; 5.500 € en la 32885S7039 del Vicerectorat d'Estudiants i Ocupabilitat; 1.500 € en la 82810K1405 del Vicerectorat de Transformació Digital; 1.500 € en la 26865C6160 de la Càtedra de Responsabilitat Social de la Generalitat Valenciana en la UA. Quant al pressupost de la FPCA, la dotació màxima serà de 10.000 €. En tot cas, s'hi aplicaran les retencions de rendes que, si escau, establisca la legislació vigent.

D'altra banda, la convocatòria està dotada amb 1.000 € més a càrrec d'AEPA.

L'execució de la dotació d'aquesta convocatòria, pel que fa a la UA, està supeditada a la disponibilitat de liquiditat.

Las persones beneficiàries s'obliguen a facilitar la informació que els siga requerida i a complir, si escau, els deures que s'estableixen en l'article 14 de la Llei 38/2003, de 17 de novembre, general de subvencions.

L'incompliment per part de les beneficiàries i dels beneficiaris de les obligacions assenyalades en aquesta convocatòria podrà donar lloc a la revocació del premi.

10. ACCEPTACIÓ DE LES BASES

La participació en aquest concurs implica la total acceptació de les bases, que podran ser interpretades pels jurats en aquells aspectes no previstos.

11. PUBLICACIONS

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <http://uaemprende.ua.es>, que substitueix la notificació a les persones interessades i té els mateixos efectes.

12. CONFIDENCIALITAT I PROTECCIÓ DE DADES

La informació aportada per les  persones participants serà considerada confidencial.

Les/els participants en aquesta convocatòria donen el seu consentiment a la utilització de les dades bàsiques dels projectes, títol i descripció per a finalitats de promoció de les accions pròpies de foment de la cultura emprenedora per part de l'organització i, especialment, dins el programa ua:emprende.

Les dades de caràcter personal que recaptades formaran part dels corresponents fitxers de la Universitat d'Alacant, que tenen com a finalitat la gestió dels expedients derivats de la present convocatòria, d'acord amb el que disposa la Llei orgànica 3/2018, de 5 de desembre, de protecció de dades personals i garantia dels drets digitals.

La persona responsable dels fitxers és el gerent de la Universitat d'Alacant.

Els drets d'accés, rectificació, cancel·lació i oposició al tractament de les dades es podran exercitar davant la Gerència de la Universitat mitjançant sol·licitud, amb fotocòpia de document d'identitat, presentada en el Registre General de la Universitat d'Alacant, o a través dels mitjans que estableix l'art. 16 de la Llei 39/2015, d'1 d'octubre, del procediment administratiu comú de les administracions públiques.

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió realitzada en interès públic, o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació. En el marc dels tractaments esmentats, les dades de la persona interessada no podran ser cedides, llevat d'obligació legal. L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seeu electrònica <https://seuelectronica.ua.es/es/index.html> La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/va/privadesa.html>

13. RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, el 6.4 de la Llei orgànica 6/2001, de 21 de desembre, d'Universitats i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació de la convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna. Davant les actuacions definitives dels jurats de valoració podrà interposar-se un recurs d'alçada previst en l'article 112 de la Llei 39/2015 en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

No es podrà presentar recurs davant les resolucions o els actes que, en cas que establisquen un termini d'esmenes, reclamacions o al·legacions, no siguen definitius. Les resolucions que es produïsquen després d'aquest tràmit sí que seran susceptibles del recurs corresponent.

Alacant, 15 de febrero de 2024

La rectora,

PD de signatura, la vicerectora de Transferència, Innovació i Divulgació Científica

(Resolució de 22 de desembre de 2020)

María Jesús Pastor Llorca

------

Annex I. Informació requerida en el formulari d'inscripció

En el formulari d'inscripció habilitat es requerirà informació referida als punts següents:

- Títol del projecte

- Informació sobre l'empresa constituïda, si escau

- Resum del projecte empresarial presentat

- A part de la modalitat A o modalitat B, premis addicionals als quals concorre dins aquesta convocatòria

- Membres de l'equip i persona representant del projecte

- Experiència empresarial de l'equip

- Origen del projecte

- Indiqueu si hi ha drets de propietat industrial i intel·lectual

- Necessitat o problema al qual respon el projecte

- Mercat al qual es dirigeix (sectors, segments de client, competència)

- Avantatge competitiu

- Grau de desenvolupament

- Previsions despeses i ingressos primer any

- Punts forts i febles del projecte

- Foto dels integrants de l'equip, individual o conjunta, de qualitat (mínima resolució 2000x2000 megapíxels)

- Per a la modalitat B, vídeo de cinc minuts com a màxim explicant el projecte de manera que el jurat puga avaluar-lo.

A més, el sol·licitant es fa responsable de la documentació enviada (conformitat de la resta de l'equip, autoria i informació fidedigna).

------

Annex II. Model CANVAS (Business Model Canvas)

El Business Model Canvas és una eina utilitzada per a definir models de negoci de manera esquemàtica. Consta de 9 blocs:

1.    Proposta de valor

2.    Segments de clients

3.    Canals

4.    Relacions amb els clients

5.    Estructura d'ingressos

6.    Recursos clau

7.    Activitats clau

8.    Socis clau

9.    Estructura de costos

Aquesta eina està ben documentada i es troben amb facilitat plantilles que en faciliten l'emplenament. Per a qualsevol  dubte, es pot  enviar un correu a [jdrvhwwenc@wl.we](mailto:ribexugwjz@yh.ll) sobre aquest tema.

PREMIS IMPULS A INICIATIVES EMPRESARIALS INNOVADORES 2024

UNIVERSITAT D'ALACANT

BASES

1. OBJECTE

En el marc del programa institucional ua:emprende, la Universitat d'Alacant (UA) i la Fundació Parc Científic d'Alacant de la Comunitat Valenciana (FPCA) convoquen la XIII edició dels Premis IMPULS com una mostra clara de l'aposta per la innovació i la transferència de coneixement a la societat.

Així, a fi de fomentar l'esperit emprenedor entre la comunitat universitària i promoure la creació d'empreses, aquesta convocatòria premiarà les iniciatives empresarials més innovadores i sostenibles sorgides de la comunitat universitària.

2. DEFINICIONS

A l'efecte d'aquesta convocatòria es tindran en compte les definicions següents:

-       PDI: personal docent i investigador de la UA.

-       Doctores i doctors: persones que han obtingut el títol de doctora o doctor per la UA amb posterioritat a l'any 2018.

-       Estudiants: persones matriculades en ensenyaments oficials de la UA en el curs 2023-2024.

-       Titulades i titulats: persones que han obtingut una titulació oficial de la UA amb posterioritat a 2018.

3. PERSONES BENEFICIÀRIES. QUI POT PARTICIPAR-HI

Podran ser sol·licitants en aquesta convocatòria PDI, doctores i doctores, estudiants, titulades i titulats. Els premis en metàl·lic seran percebuts per les persones físiques sol·licitants, que dividiran el premi en metàl·lic a parts iguals entre tots/es, o per l'empresa constituïda, d'acord amb l'especificat en la base cinquena.

4. MODALITATS DE PARTICIPACIÓ

Les MODALITATS DE PARTICIPACIÓ seran dues:

MODALITAT A: podran presentar-se a aquesta modalitat PDI, doctores i doctors o estudiants de doctorat amb un projecte empresarial l'objecte del qual siga l'explotació comercial de resultats d'investigació de la UA a través de la creació d'una empresa que complisca les condicions per a ser aprovada com a empresa de base tecnològica de la UA.

MODALITAT B: podran presentar-se a aquesta modalitat estudiants, titulades o titulats amb un projecte empresarial.

Les propostes podran ser presentades de manera individual o col·lectiva. La proposta presentada correspondrà a un projecte en vies de desenvolupament o a una empresa ja constituïda només en el cas que la data de constitució siga posterior a l'1 de maig de 2023.

5. NOMBRE I DOTACIÓ DELS PREMIS

Aquesta convocatòria consta de diferents premis a càrrec de la UA, la FPCA i altres entitats.

En concret, els premis que atorga la UA són els següents:

-       premi IMPULS UA

-       premi Transformació Digital

-       premi Accessibilitat

-       premi Emprenedoria Social

-       premi Càtedra Germà Bernàcer

D'altra banda, la FPCA atorga el premi IMPULS FPCA.

Els premis Emprenedoria Femenina, Value Creation i JOVEMPA són atorgats, respectivament, per l'Associació d'Empresàries, Professionals i Directives de la Província d'Alacant (AEPA), el grup inversor ELRIM Partners i l'Associació de Joves Empresaris de la Província d'Alacant (JOVEMPA).

La no compareixença al lliurament de premis en el lloc i data indicats, excepte causa justificada prèviament, implicarà la no concessió del premi que haja sigut atorgat, i quedarà desert en la categoria que corresponga.

La Universitat d'Alacant posa a la disposició dels participants la possibilitat de rebre tutorització per a madurar les idees i preparar la participació en els Premis IMPULS. Per a tenir accés a aquesta tutorització, els participants hauran d'enviar un correu a [jrnqhzqzaf@tt.dg](mailto:dpvyjunuto@gn.au)  i indicar-hi l'interès per participar en els premis.

A continuació, es detalla cadascun dels premis.

i.        Premi IMPULS UA

MODALITAT A. Premi de fins a 12.000 € per a un màxim de dos projectes. El nombre de premis i l'assignació de la quantia final a cada premi dependrà de l'avaluació obtinguda pels projectes, si bé cap rebrà més de 8.000 €. El premi es farà efectiu quan es constituïsca l'empresa sempre que no hagen transcorregut més de divuit mesos comptadors des de l'endemà de la comunicació de la decisió del jurat. Excepcionalment, aquest termini podrà ser ampliat quan es justifique la impossibilitat de la constitució de l'empresa en el termini establit.

MODALITAT B. Dos premis de 2.000  € cadascun.

ii.        Premi IMPULS FPCA

Dos premis de 3.000 € en la MODALITAT A i dos premis de 2.000 € en la MODALITAT B als projectes que hagen sigut guardonats amb el premi IMPULS UA. Aquests premis s'atorgaran a l'empresa una vegada que es vincule al Parc Científic d'Alacant com a empresa constituïda i sempre que no hagen transcorregut més de divuit mesos comptadors des de l'endemà de la comunicació de la decisió del jurat. Excepcionalment, aquest termini podrà ser ampliat quan es justifique la impossibilitat de la constitució de l'empresa en el termini establit.

A més, el premi IMPULS FPCA inclou dos llocs per a cadascun dels projectes guanyadors en MODALITAT A i MODALITAT B en l'espai col·laboratiu Innospace, des de la comunicació del premi fins que es constituïsca l'empresa, amb un termini màxim de divuit mesos.

iii.        Premi Transformació Digital

El Vicerectorat de Transformació Digital atorgarà un premi de 1.500 € al projecte més innovador que represente una transformació digital efectiva i cree valor diferencial gràcies a l'ús de les tecnologies digitals.

iv.        Premi Accessibilitat

El Vicerectorat d'Estudiants i Ocupabilitat atorgarà un premi de 1.500 € al projecte que, de manera evident, haja previst l'accessibilitat quant a productes, serveis, persones o entitats com a característica essencial.

v.        Premi Emprenedoria Social de la Càtedra de Responsabilitat Social de la Generalitat  Valenciana en la UA

La Càtedra de Responsabilitat Social de la Generalitat  Valenciana en la UA atorgarà un premi de 1.500 € al projecte que siga susceptible de generar més impacte social positiu; aquest projecte haurà de tenir entre els objectius tant la solució de necessitats socials detectades en l'entorn com la sostenibilitat a tots els nivells. Els promotors de la iniciativa premiada hauran de presentar a la càtedra una memòria de les activitats que caldrà realitzar amb l'import del premi en el termini màxim de 3 mesos des de la comunicació del premi perquè aquest es faça efectiu.

vi.        Premi Càtedra Germà Bernàcer de la UA

D'altra banda, la Càtedra Germà Bernàcer de la UA oferirà als projectes premiats en cada modalitat serveis de mentoria i tutorització durant un període de 6 mesos. Els projectes premiats tindran un termini de 12 mesos per a iniciar el benefici d'aquests serveis comptador des de l'endemà de la notificació de la decisió del jurat. Aquests serveis seran oferits per despatxos professionals socis del Fòrum de Debat Econòmic Germà Bernàcer.

vii.        Premi Emprenedoria Femenina

L'Associació d'Empresàries, Professionals i Directives de la Província d'Alacant (AEPA) atorgarà un premi de 1.000 € al millor projecte empresarial impulsat per dones.

viii.        Premi JOVEMPA

L'Associació de Joves Empresaris de la Província d'Alacant (JOVEMPA) atorgarà un premi a un dels projectes participants consistent en:

- Acompanyament i mentoria fins a la posada en marxa de l'empresa o durant un màxim de dos anys.

- Accés gratuït a un dels integrants de l'equip a tots els esdeveniments que organitze JOVEMPA, durant dos anys, que requerisquen el pagament d'una inscripció.

- Pagament de la quota d'associat a JOVEMPA durant dos anys a una persona de l'equip, encara que l'empresa no estiga constituïda.

ix.        Premi Value Creation

El grup d'inversors ELRIM Partners atorgarà un premi consistent en 4 mesos de mentoria del seu equip de professionals, combinat amb una oportunitat d'inversió a partir de 10.000 € al projecte valorat amb més potencial de negoci.

Tal com s'especifica en la base tercera, els premis en metàl·lic seran percebuts per la persona física sol·licitant (o les persones físiques sol·licitants dividint el premi en metàl·lic a parts iguals entre tots), per a la qual cosa, una vegada arribat el moment, haurà de proporcionar un compte bancari en la qual percebre el premi. Aquest procediment serà aplicable a tots els premis excepte al Premi IMPULS UA modalitat A i Premi IMPULS FPCA modalitats A i B en què el pagament es realitzarà a un compte bancari la titular del qual siga l'empresa constituïda.

6. TERMINI I PROCEDIMENT DE PRESENTACIÓ DE CANDIDATURES

6.1 Termini de presentació de candidatures

El termini d'inscripció comença el dia 22 d'abril i acaba el 21 de maig de 2024, inclusivament.

Després del termini de presentació de candidatures es publicarà la llista provisional de candidatures admeses i s'obrirà un termini de deu dies hàbils per a esmenes. En transcórrer aquest termini es publicarà la llista definitiva de candidatures admeses.

6.2 Procediment de presentació de candidatures

La convocatòria es publicarà en BOUA amb caràcter informatiu, prèviament a la publicació de l'extracte en el DOGV.

Per a qualsevol dubte sobre la documentació que cal aportar o l'orientació dels projectes, us podeu dirigir-se al correu [xtontldbdu@gr.ch](mailto:iprrwobwan@vd.mg) o consultar la pàgina web [http://uaemprende.ua.es.](http://uaemprende.ua.es/)

El procediment de presentació difereix lleugerament depenent de la modalitat encara que és necessari el registre electrònic a través d'UACloud en tots dos casos.

6.2.1 Presentació de candidatures a la modalitat A

Les candidatures a la modalitat A se presentaran a través de la plataforma UACloud, administració electrònica, mitjançant l'enllaç «Inscripció Premis IMPULS 3551-DFAGONNRC Y». Aquest enllaç dona accés al formulari d'inscripció on es requereix informació sobre la idea de negoci (annex I), foto dels participants i el model CANVAS (annex II). Una vegada s'haja emplenat el formulari es farà clic en l'opció «Enviar»; apareixeran les dades resum de la documentació aportada i caldrà tornar a fer clic sobre «Enviar» per a concloure amb el registre electrònic de la sol·licitud. És necessari realitzar aquests dos passos dins del termini d'inscripció establit. Només llavors es considerarà presentada la candidatura.

6.2.2 Presentació de candidatures a la modalitat B

Per a la presentació de candidatures a la modalitat B serà necessari la inscripció prèvia en la plataforma <https://www.santanderx.com>. Per tant, caldrà seguir la totalitat dels passos següents:

1. Accedir a la plataforma <https://www.santanderx.com> i, en concret, a la convocatòria «Premis IMPULS a iniciatives empresarials innovadores 2024 de la Universitat d'Alacant», on apareixerà un formulari per a recaptar les dades de la candidatura (annex I), foto dels participants i model CANVAS (annex II). En aquest cas, també se sol·licitarà l'enllaç a un vídeo d'entre 3 i 5 minuts en què s'explique la idea de negoci. Una vegada emplenada tota la informació, la plataforma enviarà un correu al representant.

2. Accedir a UACloud, administració electrònica, on, a través de l'enllaç «Inscripció Premis IMPULS 9825-PJCRBHCXF A», es continuarà amb el procés d'inscripció. Aquest enllaç dona accés a un formulari d'inscripció en què se sol·licitarà títol, representant de la proposta i es demanarà que s'hi adjunte el correu d'inscripció generat per la plataforma del Santander. Una vegada s'haja emplenat aquest formulari es farà clic en l'opció «Enviar»; apareixeran les dades resum de la documentació aportada i caldrà tornar a fer clic sobre «Enviar» per a concloure el registre electrònic de la sol·licitud.

És necessari realitzar tots aquests passos dins del termini d'inscripció establert perquè la candidatura es consideri presentada.

7. ÒRGAN INSTRUCTOR, JURAT I UNITAT ADMINISTRATIVA DE REFERÈNCIA

7.1 Òrgan instructor

L'òrgan instructor serà la vicerectora de Transferència, Innovació i Divulgació Científica de la UA, o persona en qui delegue.

7.2 Jurat

Hi haurà dos jurats, un per cada modalitat, responsables d'avaluar les propostes presentades a les modalitats A i B. Addicionalment, hi haurà altres persones que seran les encarregades de dirimir els premis addicionals Transformació Digital, Accessibilitat, Emprenedoria Social de la Càtedra de Responsabilitat Social de la Generalitat  Valenciana en la UA, Emprenedoria femenina, JOVEMPA i Create Value. Aquestes persones no tindran vot pel que fa a les modalitats A i B, encara que sí que tindran veu.

El jurat de la modalitat A estarà format per:

-       Vicerectora de Transferència, Innovació i Divulgació Científica de la UA, o persona en qui delegue, que actuarà com a presidenta.

-       Director del Secretariat de Transferència de Coneixement de la UA, o persona en qui delegue, que actuarà com a secretari.

-       President del Consell Social de la UA, o persona en qui delegue.

-       Gerent de la Fundació Parc Científic d'Alacant, o persona en qui delegue.

-       Representant de l'Ajuntament de Sant Vicent del Raspeig amb competències en ocupació.

-       Un tècnic o una tècnica del Servei de Transferència de Resultats d'Investigació-OTRI.

El jurat de la modalitat B estarà format per:

-        Vicerectora d'Estudiants i Ocupabilitat de la UA, o persona en qui delegue, que actuarà com a presidenta.

-       Director del Secretariat de Suport a Estudiants i Ocupabilitat de la UA, o persona en qui delegue, que actuarà com a secretari.

-       President del Consell Social de la UA, o persona en qui delegue.

-       Gerent de la Fundació Parc Científic d'Alacant, o persona en qui delegue.

-       Representant de l'Ajuntament d'Alacant amb competències en ocupació.

-       Un tècnic o una tècnica del Centre d'Ocupació de la UA.

Pel que fa als premis addicionals Transformació Digital, Accessibilitat, Emprenedoria Social de la Càtedra de Responsabilitat Social de la Generalitat Valenciana en la UA, Emprenedoria Femenina, JOVEMPA i Create Value, la decisió correspon a les persones següents:

-       Premi Transformació Digital: vicerector de Transformació Digital de la UA, o persona en qui delegue.

-       Premi Accessibilitat: vicerectora d'Estudiants i Ocupabilitat de la UA, o persona en qui delegue.

-       Premi Emprenedoria Social: representant de la Càtedra de Responsabilitat Social de la Generalitat Valenciana en la UA.

-       Premi Emprenedoria Femenina: representant d'AEPA.

-       Premi Create Value: representant d'ELRIM Partners.

-       Premi JOVEMPA: representant de JOVEMPA.

Modalitat A: les candidates i els candidats hauran de fer una presentació oral del seu projecte davant del jurat corresponent. La data concreta serà comunicada a la persona representant del projecte amb l'antelació suficient.

Modalitat B: les candidates i els candidats solament hauran de fer una presentació oral del seu projecte davant del jurat quan, després d'analitzar la informació aportada per l'equip, el jurat ho considere necessari per a aclarir qualsevol qüestió relativa al projecte presentat. En aquest cas, la data concreta serà comunicada a la persona representant del projecte amb l'antelació suficient.

Serà prerrogativa del jurat el canvi de modalitat de qualsevol candidatura en qualsevol moment.

Els membres del jurat signaran el document d'absència de conflicte d'interessos (DACI).

7.3 Unitat administrativa

La unitat administrativa de referència que gestionarà la convocatòria és el Servei de Transferència de Resultats d'Investigació-OTRI de la Universitat d'Alacant i el correu de contacte electrònic és [dwhodjcspa@co.ut](mailto:xuwyizkmsx@kb.gr).

8. CRITERIS D'ADJUDICACIÓ

Les propostes seran avaluades sobre un total de 100 punts, segons els criteris següents:

A. Idoneïtat de l'equip promotor:                                            fins a 30 punts

B.   Caràcter innovador de la proposta:                                fins a 25 punts

C.   Grau de desenvolupament del projecte i tecnologia:   fins a 25 punts

D. Viabilitat economicofinancera:                                         fins a 10 punts

E. Presentació del projecte:                                                  fins a 10 punts

Una vegada avaluades les sol·licituds, el jurat emetrà un informe en el qual es concrete el resultat de l'avaluació feta, que remetrà al Vicerectorat de Transferència, Innovació i Divulgació Científica, que emetrà la proposta de resolució definitiva.

Els premis podran declarar-se deserts quan la puntuació global obtinguda siga inferior a cinquanta punts.

L'adjudicació dels premis es farà  pública en un acte obert que tindrà lloc el 13 de juny de 2024. La no compareixença a aquest acte donarà lloc a la pèrdua del premi.

Les candidatures que aconseguisquen un premi de mentoria  i acompanyament, premi JOVEMPA i premi VALUE CREATION hauran d'acceptar el premi explícitament i comprometre's a treballar en el projecte conjuntament amb l'entitat que atorga el premi. Si no és així, les entitats involucrades es reserven el dret a concedir el premi a altra candidatura.

9. MARC LEGAL I PRESSUPOSTARI

Aquesta convocatòria, amb codi 2024SBV040, serveix de base reguladora i es troba recollida en la línia de subvenció 2024LS027 del Pla Estratègic de Subvencions 2024 de la Universitat d'Alacant.

La subvenció assignada a cada ajuda s'ajustarà a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que estableix aquesta convocatòria.

La dotació màxima, pel que fa a la Universitat d'Alacant, és de 20.500 €, consignats de la següent forma: 12.000 € en la clau orgànica 20012T6888 del Vicerectorat de Transferència, Innovació i Divulgació Científica; 5.500 € en la 58263H7064 del Vicerectorat d'Estudiants i Ocupabilitat; 1.500 € en la 34398I4592 del Vicerectorat de Transformació Digital; 1.500 € en la 29360C1964 de la Càtedra de Responsabilitat Social de la Generalitat Valenciana en la UA. Quant al pressupost de la FPCA, la dotació màxima serà de 10.000 €. En tot cas, s'hi aplicaran les retencions de rendes que, si escau, establisca la legislació vigent.

D'altra banda, la convocatòria està dotada amb 1.000 € més a càrrec d'AEPA.

L'execució de la dotació d'aquesta convocatòria, pel que fa a la UA, està supeditada a la disponibilitat de liquiditat.

Las persones beneficiàries s'obliguen a facilitar la informació que els siga requerida i a complir, si escau, els deures que s'estableixen en l'article 14 de la Llei 38/2003, de 17 de novembre, general de subvencions.

L'incompliment per part de les beneficiàries i dels beneficiaris de les obligacions assenyalades en aquesta convocatòria podrà donar lloc a la revocació del premi.

10. ACCEPTACIÓ DE LES BASES

La participació en aquest concurs implica la total acceptació de les bases, que podran ser interpretades pels jurats en aquells aspectes no previstos.

11. PUBLICACIONS

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <http://uaemprende.ua.es>, que substitueix la notificació a les persones interessades i té els mateixos efectes.

12. CONFIDENCIALITAT I PROTECCIÓ DE DADES

La informació aportada per les  persones participants serà considerada confidencial.

Les/els participants en aquesta convocatòria donen el seu consentiment a la utilització de les dades bàsiques dels projectes, títol i descripció per a finalitats de promoció de les accions pròpies de foment de la cultura emprenedora per part de l'organització i, especialment, dins el programa ua:emprende.

Les dades de caràcter personal que recaptades formaran part dels corresponents fitxers de la Universitat d'Alacant, que tenen com a finalitat la gestió dels expedients derivats de la present convocatòria, d'acord amb el que disposa la Llei orgànica 3/2018, de 5 de desembre, de protecció de dades personals i garantia dels drets digitals.

La persona responsable dels fitxers és el gerent de la Universitat d'Alacant.

Els drets d'accés, rectificació, cancel·lació i oposició al tractament de les dades es podran exercitar davant la Gerència de la Universitat mitjançant sol·licitud, amb fotocòpia de document d'identitat, presentada en el Registre General de la Universitat d'Alacant, o a través dels mitjans que estableix l'art. 16 de la Llei 39/2015, d'1 d'octubre, del procediment administratiu comú de les administracions públiques.

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió realitzada en interès públic, o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació. En el marc dels tractaments esmentats, les dades de la persona interessada no podran ser cedides, llevat d'obligació legal. L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seeu electrònica <https://seuelectronica.ua.es/es/index.html> La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/va/privadesa.html>

13. RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, el 6.4 de la Llei orgànica 6/2001, de 21 de desembre, d'Universitats i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació de la convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna. Davant les actuacions definitives dels jurats de valoració podrà interposar-se un recurs d'alçada previst en l'article 112 de la Llei 39/2015 en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

No es podrà presentar recurs davant les resolucions o els actes que, en cas que establisquen un termini d'esmenes, reclamacions o al·legacions, no siguen definitius. Les resolucions que es produïsquen després d'aquest tràmit sí que seran susceptibles del recurs corresponent.

Alacant, 15 de febrero de 2024

La rectora,

PD de signatura, la vicerectora de Transferència, Innovació i Divulgació Científica

(Resolució de 22 de desembre de 2020)

María Jesús Pastor Llorca

------

Annex I. Informació requerida en el formulari d'inscripció

En el formulari d'inscripció habilitat es requerirà informació referida als punts següents:

- Títol del projecte

- Informació sobre l'empresa constituïda, si escau

- Resum del projecte empresarial presentat

- A part de la modalitat A o modalitat B, premis addicionals als quals concorre dins aquesta convocatòria

- Membres de l'equip i persona representant del projecte

- Experiència empresarial de l'equip

- Origen del projecte

- Indiqueu si hi ha drets de propietat industrial i intel·lectual

- Necessitat o problema al qual respon el projecte

- Mercat al qual es dirigeix (sectors, segments de client, competència)

- Avantatge competitiu

- Grau de desenvolupament

- Previsions despeses i ingressos primer any

- Punts forts i febles del projecte

- Foto dels integrants de l'equip, individual o conjunta, de qualitat (mínima resolució 2000x2000 megapíxels)

- Per a la modalitat B, vídeo de cinc minuts com a màxim explicant el projecte de manera que el jurat puga avaluar-lo.

A més, el sol·licitant es fa responsable de la documentació enviada (conformitat de la resta de l'equip, autoria i informació fidedigna).

------

Annex II. Model CANVAS (Business Model Canvas)

El Business Model Canvas és una eina utilitzada per a definir models de negoci de manera esquemàtica. Consta de 9 blocs:

1.    Proposta de valor

2.    Segments de clients

3.    Canals

4.    Relacions amb els clients

5.    Estructura d'ingressos

6.    Recursos clau

7.    Activitats clau

8.    Socis clau

9.    Estructura de costos

Aquesta eina està ben documentada i es troben amb facilitat plantilles que en faciliten l'emplenament. Per a qualsevol  dubte, es pot  enviar un correu a [jgyogoycgc@nb.te](mailto:aswyjrtsvf@cg.ao) sobre aquest tema.

Anàlisi
-------

:   **Modificat per:**

    * [Detalle
       MODIFICACIÓ DE LA CONVOCATÒRIA PREMIS IMPULS A INICIATIVES EMPRESARIALS INNOVADORES 2024](/va/acuerdo/51167)
      17/05/2024





[Carretera Sant Vicent del Raspeig s/n  
03703 Sant Vicent del Raspeig - Alacant  
 Tel. 81 541 0146 - Fax 76 528 6161](https://www.google.es/maps/@29.308589,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12141&trk=tyah&trkInfo=tarId%0Q7579318696909%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)